pythainlp/thai-wiki-dataset-v3 huggingface dataset:
ปลาก้างอินเดีย

ปลาก้างอินเดีย หรือ ปลากั๊งอินเดีย' (Dwarf snakehead; ) ปลาน้ำจืดขนาดเล็กในวงศ์ปลาช่อน (Channidae) มีรูปร่างและขนาดลำตัวคล้ายคลึงกับปลาก้าง (C. limbata) ที่พบในภูมิภาคเอเชียอาคเนย์มาก  แต่ทว่า ปลาก้างอินเดียนั้นจะมีลำตัวที่ป้อมสั้นกว่า มีจำนวนเกล็ดที่ใต้ขากรรไกรล่างทั้งสองข้างเกล็ดเดียว  มีขอบใต้ดวงตาสีแดง และไม่มีครีบท้อง การแพร่ขยายพันธุ์ ปลาเพศผู้จะเป็นฝ่ายอมไข่ในปากจนกว่าลูกปลาจะฟักเป็นตัว และดูแลลูกปลาใกล้ชนิดคู่กับปลาเพศเมีย
สีสันบนลำตัวนั้นมีหลากหลายเช่นเดียวกับปลาก้าง  มีการกระจายพันธุ์ในภูมิภาคเอเชียใต้ โดยพบที่อินเดีย, รัฐอัสสัม, บังกลาเทศ, ปากีสถาน ไปจนถึงตอนใต้ของประเทศจีน
นิยมเลี้ยงเป็นปลาสวยงามเช่นเดียวกับปลาก้าง และปลาช่อนเจ็ดสี (C. bleheri) ซึ่งเป็นปลาที่เป็นขนาดเล็กในวงศ์เดียวกันเช่นกัน
อนึ่ง ปลาก้างที่พบในภูมิภาคเอเชียอาคเนย์รวมถึงประเทศไทย โดยมากจะใช้ชื่อวิทยาศาสตร์ว่า Channa gachua เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องจากฝ่ายวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า Channa limbata (Cuvier, 1831) หรือ Channa aff. limbata 
==ดูเพิ่ม==
ปลาช่อนแคระ
==อ้างอิง==
==แหล่งข้อมูลอื่น==
Dwarf Snakehead - Channa gachua'' 
วงศ์ปลาช่อน
ปลาที่พบในประเทศอินเดีย
ปลาที่พบในประเทศจีน
ปลาตู้
ปลาช่อนเจ็ดสี

ปลาช่อนเจ็ดสี หรือ ปลาช่อนสายรุ้ง (Rainbow snakehead) มีชื่อวิทยาศาสตร์ว่า Channa bleheri เป็นปลาช่อนแคระชนิดหนึ่งที่มีเฉพาะถิ่น บริเวณลุ่มแม่น้ำพรหมบุตรในรัฐอัสสัมและรัฐอรุณาจัลประเทศของอินเดีย เป็นหนึ่งในปลาช่อนชนิดที่มีสีสันสวยงามมากที่สุด
== การกระจายพันธุ์และนิรุกติศาสตร์ ==
ในธรรมชาติสายพันธุ์นี้อาศัยอยู่ในแหล่งน้ำในรัฐอัสสัมของอินเดียเป็นหลัก โดยมีชื่อเรียกในภาษาอัสสัมว่า sengeli หรือ chengeli (চেঙেলী ) ชื่อทวินามเป็นเกียรติแก่นักสำรวจและผู้ค้าปลาต่างถิ่น ไฮโค เบลเฮอร์ (Heiko Bleher) ชาวเยอรมัน ที่ช่วยเหลือในการรวบรวมชนิดและมอบตัวอย่างให้กับนักมีนวิทยา เยิร์ค เฟียร์เค (Jörg Vierke)
เป็นปลาเฉพาะถิ่นของลุ่มแม่น้ำพรหมบุตร ปลาชนิดนี้มีถิ่นที่อยู่ที่เมืองดิบรูการห์ (ডিব্ৰুগড়) ทางตะวันออกเฉียงเหนือของรัฐอัสสัม สายพันธุ์ที่ใกล้ชิดที่สุดคือ Channa burmanica ซึ่งมีถิ่นกำเนิดทางตอนเหนือของพม่า
== ลักษณะและความนิยมเป็นปลาตู้ ==
จัดเป็นปลาในวงศ์ปลาช่อน (Channidae) ขนาดเล็กเช่นเดียวกับปลาก้าง (C. limbata) และปลาก้างอินเดีย (C. gachua) คือ ขนาดเมื่อโตเต็มที่มีขนาดไม่เกิน 20 เซนติเมตร แต่ได้ชื่อว่าเป็นปลาช่อนแคระที่มีสีสันสวยงามมาก โดยมีหลากหลายสีในตัวเดียวกัน ทั้ง ขาว, น้ำเงิน, แดง, ส้ม สลับกันไปบนพื้นลำตัวสีน้ำตาล  อีกทั้งครีบต่าง ๆ โดยเฉพาะครีบหูก็มีลวดลายเป็นริ้ว ๆ สีดำอีกด้วย
นิยมเลี้ยงเป็นปลาสวยงามเช่นเดียวกับปลาช่อนชนิดที่มีลวดลายสวยงามอื่น โดยสามารถเลี้ยงรวมกับปลาช่อนสวยงามขนาดเล็กชนิดอื่น ๆ  ได้ เนื่องด้วยปลาในกลุ่มนี้จัดว่ามีอุปนิสัยไม่ดุร้ายก้าวร้าว อีกทั้งยังมีพฤติกรรมชอบอยู่รวมกันเป็นฝูง โดยเริ่มจากปลาวัยอ่อนที่มีความยาวประมาณหนึ่งเซนติเมตร (0.4 นิ้ว) ซึ่งจะมีลำตัวสีเหลือง และเมื่อโตเต็มวัยจึงจะมีจุดสีส้มหรือสีแดงขนาดใหญ่บนลำตัว
พฤติกรรมในธรรมชาติ ปลาช่อนกลุ่มนี้จะอาศัยอยู่ในสภาพที่มีอุณหภูมิหลากหลายเปลี่ยนแปลงต่างขั้วกันในรอบปี ตั้งแต่ฤดูที่มีฝนตกหนัก ฤดูร้อนที่อุณหภูมิร้อนจัด ไปจนถึงฤดูหนาวที่มีการละลายของหิมะจากเทือกเขาสูงตามแนวเทือกเขาหิมาลัย จึงมีพฤติกรรมขุดโพรงลึกตามรากไม้เพื่อจำศีลจนกว่าจะเข้าสู่ฤดูที่เหมาะสมต่อการหากินและแพร่ขยายพันธุ์ต่อไป
== พฤติกรรมในการขยายพันธุ์ ==

ในบรรดาปลาช่อนแคระ ชนิดนี้เป็นเพียงชนิดพันธุ์เดียวที่ทำรัง ขณะที่ชนิดอื่น ๆ จะอมไข่ไว้ในปาก ตัวเมียซึ่งมีขนาดเล็กกว่าตัวผู้ดูเหมือนจะเริ่มการเกี้ยวพาราสีแม้ว่าตัวผู้จะเป็นผู้เลือกสถานที่ทำรัง และปลาพ่อแม่ทั้งสองจะคอยช่วยกันดูแลตัวอ่อน
ตัวผู้และตัวเมียที่โตเต็มวัยจะขยับเข้าใกล้ผิวน้ำเพื่อจับคู่ผสมพันธุ์ ปลาชนิดนี้เป็นปลาที่หากินบริเวณหน้าดิน (benthopelagic) ส่วนใหญ่อาศัยอยู่ใกล้กับบริเวณพื้นแหล่งน้ำ
== ปัญหาสิ่งแวดล้อมและกฎหมายในสหรัฐ ==
รัฐบาลกลางสหรัฐกังวลว่าการปล่อยปลาชนิดนี้ลงในแหล่งน้ำในประเทศอาจเป็นอันตรายต่อสิ่งแวดล้อม นักล่าชนิดนี้สามารถฆ่าสัตว์พื้นเมืองได้โดยเฉพาะในพื้นที่ทางใต้ เช่น ฟลอริดา, เท็กซัส และฮาวาย ที่มีอากาศอบอุ่นคล้ายกับสภาพอากาศของรัฐอัสสัม
ดังนั้นจึงเป็นเรื่องผิดกฎหมายในสหรัฐที่จะครอบครอง, นำเข้า หรือจำหน่ายปลาชนิดนี้รวมทั้งไข่ของมัน แต่การละเมิดกฎหมายนี้เกิดขึ้นในหลายรัฐ (เช่น เคนทักกี และจอร์เจีย)
== ดูเพิ่ม ==
ปลาช่อนแคระ
== อ้างอิง ==
==แหล่งข้อมูลอื่น==
snakeheads.org
วงศ์ปลาช่อน
ปลาที่พบในประเทศอินเดีย
ปลาที่พบในประเทศบังกลาเทศ
ปลาตู้
ปลาที่ระบุสายพันธุ์ในปี พ.ศ. 2534
มาร์แซล-มอริส การ์ป็องตีเย

มาร์แซล-มอริส การ์ป็องตีเย (Marcel-Maurice Carpentier; 2 มีนาคม ค.ศ. 1895 — 14 กันยายน ค.ศ. 1977) เป็นนายพลฝรั่งเศสซึ่งปฏิบัติหน้าที่ระหว่างสงครามโลกครั้งที่หนึ่ง สงครามโลกครั้งที่สองและสงครามอินโดจีนครั้งที่หนึ่ง
เขาเกิดใน ค.ศ. 1895 ในมาร์แซย์ เป็นบุตรชายคนแรกของครอบครัว สำเร็จการศึกษาจากวิทยาลัยการทหารแซ็ง-ซีร์ ในปี ค.ศ. 1937 เขาเป็นเสนาธิการของนายทหารผู้บังคับบัญชาในเลแวนต์ ในปี ค.ศ. 1940-41 เขาได้อยู่ภายใต้บังคับบัญชาของฌ็อง เดอ ลัทร์ เดอ ตาซีญี เป็นเสนาธิการของผู้บัญชาการสูงสุดในแอฟริกาเหนือ ที่กองบัญชาการใหญ่ของกองกำลังวิชีฝรั่งเศสในตูนิเซีย ในปี ค.ศ. 1942 เขาได้เข้าร่วมกับกองกำลังฝรั่งเศสเสรีของนายพลชาร์ล เดอ โกล กลายมาเป็นเสนาธิการของกองทัพรบนอกประเทศฝรั่งเศส ในปี ค.ศ. 1943 เขาดำรงตำแหน่งดังกล่าวจนกระทั่ง ค.ศ. 1944 ก่อนที่จะเปลี่ยนไปรับตำแหน่งผู้บัญชาการกองพลโมร็อกโกที่ 2 ซึ่งเขาดำรงตำแหน่งจนถึง ค.ศ. 1945
หลังสงครามโลกครั้งที่สองยุติ เขาได้รับมอบหมายให้รับผิดชอบ 15 ภาคทหารของฝรั่งเศส และได้รับแต่งตั้งเป็นนายทหารผู้บังคับบัญชาของกองกำลังตูนิเซียในปี ค.ศ. 1946 และได้รับเครื่องอิสริยาภรณ์เลฌียงดอเนอร์ชั้นนายทัพในปี ค.ศ. 1947
ในปี ค.ศ. 1949 เขาได้รับแต่งตั้งให้เป็นผู้บัญชาการสูงสุดของกองทัพสหภาพฝรั่งเศสในอินโดจีน แต่ในปี ค.ศ. 1950 เขาได้ถูกแทนที่ด้วยเดอ ลัทร์ เขาจึงเดินทางกลับมายังยุโรปและดำรงตำแหน่งเสนาธิการของนาโตในปี ค.ศ. 1951 ซึ่งรับตำแหน่งจนกระทั่ง ค.ศ. 1952 ในปี ค.ศ. 1956 เขาได้รับแต่งตั้งให้เป็นผู้ตรวจการใหญ่ทหารราบ ก่อนจะปลดเกษียณมาเป็นผู้บัญชาการสูงสุดของนาโตในยุโรปกลาง
==อ้างอิง==
===ข้อมูล===
==อ่านเพิ่ม==
Obituary (ในภาษาฝรั่งเศส)
ทหารชาวฝรั่งเศสในสงครามโลกครั้งที่หนึ่ง‎
ทหารในสงครามโลกครั้งที่สอง
ทหารในสงครามอินโดจีนครั้งที่หนึ่ง
ทหารชาวฝรั่งเศส
ผู้ได้รับเครื่องอิสริยาภรณ์เลฌียงดอเนอร์
บุคคลจากมาร์แซย์
ยูคลาโดเซรอส

ยูคลาโดเซรอส (Eucladoceros) เป็นสกุลของกวางขนาดใหญ่ ชื่อมีความหมายว่า เขาแยกเป็นหลายกิ่ง ค้นพบฟอสซิลที่ตะวันออกกลาง ยุโรป และเอเชีย ยูคลาโดเซรอส มีขนาดใหญ่ถึง 2.5 เมตร(8.2 ฟุต) ความยาวของลำตัวตอนยืนยาว 1.8 เมตร(5.9 ฟุต) ถือว่าเล็กกว่ากวางมูสในปัจจุบันเล็กน้อย มันมีเขาขนาดใหญ่ ซึ่งแตกกิ่งมากมาย รวมกันได้ 12 กิ่ง
สัตว์เลี้ยงลูกด้วยน้ำนมยุคก่อนประวัติศาสตร์ในทวีปเอเชีย
สัตว์เลี้ยงลูกด้วยน้ำนมยุคก่อนประวัติศาสตร์ในทวีปยุโรป
กวางยุคก่อนประวัติศาสตร์
กีฬากาบัดดี้ในเอเชียนเกมส์ 2010

กาบัดดี้ในเอเชียนเกมส์ 2010 ได้มีการจัดขึ้นใน Nansha Gymnasium เมืองกว่างโจว ประเทศจีน ตั้งแต่วันที่ 22 ถึง 26 พฤศจิกายน พ.ศ. 2553
== สรุปเหรีญรางวัล ==
{| 
|-
| 1 || align = left| || 2 || 0 || 0 || 2
|-
| 2 || align = left| || 0 || 1 || 1 || 2
|-
| 3 || align = left| || 0 || 1 || 0 || 1
|-
| 4 || align = left| || 0 || 0 || 1 || 1
|-
| 5 || align = left| || 0 || 0 || 1 || 1
|-
| 6 || align = left| || 0 || 0 || 1 || 1
|-
! colspan = 2| รวม || 2 || 2 || 4 || 8
|}
==== ผู้ได้รับเหรียญรางวัล ====
{|
|-
| rowspan = 2|ชาย
| rowspan = 2|
| rowspan = 2|
| 
|-
| 
|-
| rowspan = 2|หญิง
| rowspan = 2|
| rowspan = 2|
| 
|-
| 
|-
|}
== ผลการแข่งขัน ==
=== ชาย ===
==== รอบแรก ====
===== กลุ่มเอ =====
22 พฤศจิกายน
23 พฤศจิกายน
24 พฤศจิกายน
===== กลุ่มบี =====
22 พฤศจิกายน
23 พฤศจิกายน
24 พฤศจิกายน
==== รอบตัดสิน ====
=== หญิง ===
==== รอบแรก ====
===== กลุ่มเอ =====
22 พฤศจิกายน
23 พฤศจิกายน
24 พฤศจิกายน
===== กลุ่มบี =====
22 พฤศจิกายน
23 พฤศจิกายน
24 พฤศจิกายน
==== รอบตัดสิน ====
== อ้างอิง ==
== แหล่งข้อมูลอื่น ==
Kabaddi Site of 2010 Asian Games 
Men´s Schedule 
Women´s Schedule 
เอเชียนเกมส์ 2010
ไมก์ พอสเนอร์

ไมเคิล พอสเนอร์ (Michael Posner) เกิดเมื่อวันที่ 12 กุมภาพันธ์ ค.ศ. 1988 เป็นนักร้อง นักแต่งเพลง โปรดิวเซอร์ ชาวอเมริกัน พอสเนอร์ออกอัลบั้มเปิดตัวที่ชื่อชุด 31 Minutes to Takeoff เมื่อวันที่ 10 สิงหาคม ค.ศ. 2010 อัลบั้มมีซิงเกิ้ลติดท็อป 10 บนบิลบอร์ดฮอต 100 คือ  "Cooler Than Me", เช่นเดียวกับซิงเกิ้ลที่ 2 ที่ชื่อ "Please Don't Go"
== อ้างอิง ==
นักร้องอเมริกัน
บุคคลจากดีทรอยต์
กรุณา บัวคำศรี

กรุณา บัวคำศรี เกิดวันที่ 18 เมษายน พ.ศ. 2514 ชื่อเล่น นา เคยเป็นผู้ประกาศข่าวรายการ "เที่ยงวันทันเหตุการณ์" ทางช่อง 3 และเคยเป็นพิธีกรรายการ "กรุณา Talk to me" ทางช่อง 3 SD ปัจจุบันเป็นผู้ประกาศข่าวและผู้ผลิตรายการ "รอบโลก Daily" ทางช่องพีพีทีวี
กรุณา จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย และปริญญาโทจาก University of Sussex ประเทศอังกฤษ
กรุณาสมรสกับ อเล็กซานเดอร์ กอร์น ซึ่งเป็นชาวเยอรมัน เมื่อวันที่ 1 พฤศจิกายน พ.ศ. 2557
== ผลงาน ==
=== ปัจจุบัน ===
รอบโลก Daily ทุกวันจันทร์-วันพฤหัสบดี เวลา 20:30-21:30 น. ทางช่องพีพีทีวี
ตัวต่อตัว กับ กรุณา บัวคำศรี ยูทูบ ช่องเล่าเรื่องรอบโลก by Karuna Buakamsri
โชว์ข่าวเช้านี้ (เฉพาะกิจ) ทางช่องพีพีทีวี
=== อดีต ===
รายการ กรุณา Talk to me ทุกวันจันทร์–ศุกร์ เวลา 23.00–23.30 น. ทางช่อง 3SD
รายการ เที่ยงวันทันเหตุการณ์ ร่วมกับมินดา นิตยวรรธนะ และขวัญชนก เจริญพะกุไพศาล ทุกวันจันทร์–ศุกร์ เวลา 11.05–13.30 น.
รายการ เรื่องเล่าเช้านี้ ช่วง วิเคราะห์เกาะติดเลือกตั้งประธานาธิบดีสหรัฐอเมริกา "ทำเนียบขาว 2012"
ทำสกู๊ปข่าวพิเศษ และรายงานข่าวนอกสถานที่ ไทยทีวีสีช่อง 3
รายการ เชื่อมั่นประเทศไทยกับนายกฯ อภิสิทธิ์ (ออกอากาศวันที่ 15 พฤศจิกายน 2552 และ 4 เมษายน 2553)
รายการ ที่นี่..ทีวีไทย (ช่วงตอบโจทย์)
รายการ เรื่องเด่นเย็นนี้ ช่วงเจาะข่าวเด่น ทำหน้าที่แทน สรยุทธ สุทัศนะจินดา (ออกอากาศวันที่ 23 เมษายน 2556)
รายการ ทันข่าวเช้านี้ ทาง NBT ร่วมกับอดิศักดิ์ ศรีสม และอภิญญา ศิริชนะ
รายการ The World with KARUNA ร่วมกับพิชาพัฒน์ รัตนกุล เสรีเริงฤทธิ์ ทุกวันพุธ–ศุกร์ เวลา 22:00–22:30 น. ทางช่องพีพีทีวี
รายการ รอบโลกกับกรุณา บัวคำศรี ทุกวันพฤหัสบดี เวลา 21:20 - 21:50 น. ทางช่องพีพีทีวี
รายการ Did You Know…? คุณรู้หรือไม่ ทุกวันจันทร์–ศุกร์ เวลา 04:55–05:00 น. ทางช่องพีพีทีวี
รายการ รอบโลกกับกรุณา ออกอากาศทาง ส.ทร. 106 วิทยุครอบครัวข่าว
=== ละคร ===
เหนือเมฆ 2 ตอน มือปราบจอมขมังเวทย์ (พ.ศ. 2555) (รับเชิญเป็นผู้ประกาศข่าว)
== รางวัล ==
รางวัลนาฏราช ครั้งที่ 5 ประจำปี พ.ศ. 2556 ประเภท รายการวิทยุ สาขา ผู้จัดรายการข่าวและสาระยอดเยี่ยม จากรายการ "รอบโลกกับกรุณา" ออกอากาศทาง ส.ทร. 106 วิทยุครอบครัวข่าว
รางวัลโทรทัศน์ทองคำ ครั้งที่ 29 ประจำปี พ.ศ. 2557 สาขา ผู้สื่อข่าวดีเด่น
รางวัลผู้ใช้ภาษาไทยดีเด่น พ.ศ. 2563 มอบโดยกระทรวงวัฒนธรรม
รางวัลนาฏราช ครั้งที่ 13 ประจำปี พ.ศ. 2564 สาขา ผู้ประกาศข่าวหญิงยอดเยี่ยม จากรายการ "รอบโลก Daily" ออกอากาศทาง พีพีทีวี
รางวัลผู้ประกาศข่าวหญิงยอดเยี่ยม Pantip Television Awards ครั้งที่ 2 จากรายการรอบโลกเดลี่ PPTV HD36
== อ้างอิง ==
บุคคลจากอำเภอเมืองสระแก้ว
ผู้ประกาศข่าวช่อง 3
พิธีกรชาวไทย
ผู้ประกาศข่าวไอทีวี-ทีไอทีวี-ทีวีไทย
ยูทูบเบอร์ชาวไทย
นิสิตเก่าคณะอักษรศาสตร์ จุฬาลงกรณ์มหาวิทยาลัย
ศิษย์เก่าจากมหาวิทยาลัยซัสเซกซ์
กีฬาหมากล้อมในเอเชียนเกมส์ 2010

หมากล้อมในเอเชียนเกมส์ 2010 ได้มีการจัดการแข่งขันขึ้นที่เมืองกว่างโจว สำหรับช่วงแรกที่ Asiad ได้แก่สามประเภทการแข่งขัน ประกอบด้วย ทีมชาย, ทีมหญิง และคู่ผสมโดยจะจัดขึ้นระหว่างวันที่ 20 และ 26 พฤศจิกายน พ.ศ. 2553 ที่สถาบันหมากรุกกว่างโจว
ผู้เข้าร่วมแข่งขันจากจีน, ฮ่องกง, ญี่ปุ่น, เกาหลีใต้, มาเลเซีย, มองโกเลีย, จีนไทเป, ไทย และเวียดนาม ต่างเข้าร่วมทั้งสามรายการ แม้ว่าจะไม่ได้พบกับคู่แข่งทั้งหมดในแต่ละรายการ
== ผลการแข่งขัน ==
==== ตารางเหรียญรางวัล ====
{| 
|-
|1||align=left|||3||0||1||4
|-
|2||align=left|||0||3||0||3
|-
|rowspan=2|3||align=left|||0||0||1||1
|-
|align=left|||0||0||1||1
|-
!colspan=2| รวม || 3 || 3 || 3 || 9
|}
==== ผู้ได้รับเหรียญรางวัล ====
{| 
|-
| ทีมชาย
| อี ชางโฮคัง ดองยูนอี เซดอลปาร์ค จองฮวานชเว ชอลฮัน
| กู่ ลี่หลิว ซิงก่ง เจี้ยเซี่ย เฮ้อโจว รุ่ยหยาง
| เคอิโงะ ยามาชิตะยูตะ อิยามาะชินจิ ทาคาโอะซาโตชิ ยูกิจิโร อากิยามะ
|-
| ทีมหญิง
| valign=top|อี มินจินคิม ยุนยองโช เฮยอน
| valign=top|รุ่ย ไน่เว่ยซ่ง หรงฮุ่ยถัง ยี่
| เซี่ย ยีหมินโจแอนน์ มิสซิงแฮมจาง เจิ้งผิงหวัง จิ่งหยี
|-
| คู่ผสม
| ปาร์ค จองฮวานอี ซึลเอ
| เซี่ย เฮ้อซ่ง หรงฮุ่ย
| ชเว ชอลฮันคิม ยุนยอง
|}
== ดูเพิ่ม ==
หมากล้อม
== อ้างอิง ==
== แหล่งข้อมูลอื่น ==
Official site 
Official site, with details & photos of Chess, Weiqi (Go) and Xiangqi 
Schedule 
เอเชียนเกมส์ 2010
กีฬายิงธนูในเอเชียนเกมส์ 2010

กีฬายิงธนูในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 19 ถึง 23 พฤศจิกายน พ.ศ. 2553 สี่รายการแข่งขันจะจัดขึ้นในแบบคู่, ประเภทชาย และประเภทหญิงด้วยคันธนูแบบรีเคิร์ฟ
== สรุปเหรียญรางวัล ==
==== ตารางเหรียญรางวัล ====
{| 
|-
| 1 || align = left| || 4 || 0 || 0 || 4
|-
| 2 || align = left| || 0 || 3 || 0 || 3
|-
| 3 || align = left| || 0 || 1 || 2 || 3
|-
| 4 || align = left| || 0 || 0 || 1 || 1
|-
| 5 || align = left| || 0 || 0 || 1 || 1
|-
! colspan = 2| รวม || 4 || 4 || 4 || 12
|}
==== ผู้ได้รับเหรียญรางวัล ====
{| 
|-
| ชายเดี่ยว
| Kim Woo-jin
| Tarundeep Rai
| Sung Chia Chun
|-
| ทีมชาย
| โอ จินฮยอกKim Woo-JinIm Dong-Hyun
| Dai XiaoxiangChen WenyuanXing Yu
| Rahul BanerjeeMangal Singh ChampiaJayanta Talukdar
|-
| หญิงเดี่ยว
| Yun Ok-Hee
| Cheng Ming
| Kwon Un-Sil
|-
| ทีมหญิง
| Joo Hyun-JungKi Bo-BaeYun Ok-Hee
| Zhang YunluCheng MingZhu Shanshan
| Rimil BuriulyDola BanerjeeDeepika Kumari
|}
== ผลการแข่งขัน ==
=== ชายเดี่ยว ===
=== ชายประเภททีม ===
==== รอบคัดเลือก ====
20 พฤศจิกายน
==== รอบแพ้คัดออก ====
24 พฤศจิกายน
=== หญิงเดี่ยว ===
=== หญิงประเภททีม ===
==== รอบคัดเลือก ====
19 พฤศจิกายน
==== รอบแพ้คัดออก ====
21 พฤศจิกายน
== อ้างอิง ==
== แหล่งข้อมูลอื่น ==
Archery Site of 2010 Asian Games 
เอเชียนเกมส์ 2010
ปลาค้าวขาว (สกุล)

ปลาค้าวขาว หรือ ปลาเค้าขาว เป็นสกุลปลาน้ำจืดจำพวกหนึ่งในอันดับปลาหนังของวงศ์ปลาเนื้ออ่อน (Siluridae) ใช้ชื่อสกุลเป็นภาษาละตินว่า Wallago มีรูปร่างโดยรวมคือ ลำตัวยาว ลำตัวที่อยู่ค่อนไปทางหางมีลักษณะแบนข้างมาก ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง
พบกระจายพันธุ์โดยทั่วไปตั้งแต่อนุทวีปอินเดียจนถึงแหลมมลายู มีอุปนิสัยคือมักอยู่นิ่ง ๆ กับพื้นน้ำ กินอาหารจำพวกปลาขนาดเล็กกว่า และออกหากินในเวลากลางคืน
ปลาค้าวขาวจัดเป็นปลาขนาดใหญ่ที่สุดในวงศ์นี้ ที่พบได้ในทวีปเอเชีย และถือว่าใหญ่เป็นอันดับสองรองจากสกุล Silurus ที่พบได้ในทวีปยุโรป โดยมีขนาดโดยเฉลี่ยประมาณ 1 เมตร
ปัจจุบันพบว่ามีปลาทั้งหมด 2 ชนิดในสกุลนี้ ได้แก่
W. attu ยาวได้ถึง 2 เมตร น้ำหนักกว่า 60 กิโลกรัม พบได้ในอนุทวีปอินเดียและภูมิภาคอินโดจีน นิยมตกเป็นเกมกีฬาและเลี้ยงเป็นปลาสวยงาม
† W. maemohensis สูญพันธุ์ไปตั้งแต่สมัยไมโอซีน
== อ้างอิง ==
==แหล่งข้อมูลอื่น==
วงศ์ปลาเนื้ออ่อน
วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕

วิทยาลัยเทคนิคหลวงพ่อคูณ ปริสุทฺโธ เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอด่านขุนทด จังหวัดนครราชสีมา และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
== ประวัติ ==

เมื่อ 19 ตุลาคม พ.ศ. 2536 พระเทพวิทยาคม (หลวงพ่อคูณ ปริสุทฺโธ) เจ้าอาวาสแห่งวัดบ้านไร่ ตำบลกุดพิมาน  อำเภอด่านขุนทด จังหวัดนครราชสีมา ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น
ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ  ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ
จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง วิทยาลัยเทคนิคหลวงพ่อคูณ  ปริสุทฺโธ สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุด อาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาท
เมื่อวันที่ 14 กุมภาพันธ์ พ.ศ. 2544 พระเทพวิทยาคม  มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท
ต่อมาปี พ.ศ. 2556 วิทยาลัยเทคนิคหลวงพ่อคูณ ปริสุทฺโธ วิทยาลัยเทคนิคนครราชสีมา วิทยาลัยเทคนิคสุรนารี วิทยาลัยอาชีวศึกษานครราชสีมา วิทยาลัยเทคนิคบุรีรัมย์ วิทยาลัยเทคนิคคูเมือง วิทยาลัยเทคนิคชัยภูมิ วิทยาลัยเทคนิคสุรินทร์ และวิทยาลัยาชีวศึกษาสุรินทร์ ควบรวมตั้งขึ้นเป็น สถาบันการอาชีวศึกษาภาคตะวันออกเฉียงเหนือ ๕ โดยมีวิทยาลัยเทคนิคหลวงพ่อคูณ ปริสุทฺโธ เป็นศูนย์กลางของสถาบัน
== หลักสูตรเปิดสอน ==
== อ้างอิง ==
หลวงพ่อคูณ
สถานที่ที่ตั้งชื่อตามนามของบุคคลสำคัญของไทย
สถาบันอาชีวศึกษาในจังหวัดนครราชสีมา
อำเภอด่านขุนทด
โรงเรียนพงษ์ศิริวิทยา

โรงเรียนพงษ์ศิริวิทยา (Pongsiriwittaya) อักษรย่อ พ.ศ.ว. เป็นโรงเรียนเอกชนในอำเภอด่านขุนทด จังหวัดนครราชสีมา
== ประวัติ ==
โรงเรียนพงษ์ศิริวิทยา  ตั้งอยู่เลขที่  414  หมู่ 2 ถนนพงษ์ศิริ ตำบลด่านขุนทด อำเภอด่านขุนทด จังหวัดนครราชสีมา เป็นโรงเรียนเอกชนประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ
จัดตั้งขึ้นโดยนายวินิจ พงษ์ศิริ ตามพระราชบัญญัติโรงเรียนเอกชน ตามใบอนุญาตเลขที่ 5/2500 ลงวันที่ 17 พฤษภาคม พ.ศ. 2500 ซึ่งมีวัตถุประสงค์ในการจัดตั้งโรงเรียนเพื่อช่วยเหลือเด็กยากจนที่ไม่สามารถเดินทางไปศึกษาต่อในจังหวัดนครราชสีมาได้ มีเนื้อที่ 6 ไร่ 1 งาน 80 ตารางวา
พ.ศ. 2500 เปิดสอนครั้งแรกระดับมัธยมศึกษา มีนักเรียนจำนวน 137 คน ครู 12 คน
พ.ศ. 2503 จึงได้ เปิดสอนระดับก่อนประถมศึกษา (ระดับปฐมวัย) และประถมศึกษา
พ.ศ. 2532 ก่อสร้างอาคารมัธยม 2 ชั้น จำนวน 12 ห้องเรียน
พ.ศ. 2537 ก่อสร้างอาคาร 37 ปี 3 ชั้น จำนวน 24 ห้องเรียน
พ.ศ. 2545 ก่อสร้างอาคารวินิจ-บุญนาค 3 ชั้น จำนวน 21 ห้องเรียน
พ.ศ. 2553 ทำพิธีอัญเชิญ  พระบรมสารรีริกธาตุขึ้นประดิษฐาน ณ บุษบกพงษ์ศิริพุทธบารมี เมื่อวันที่ 20 กรกฎาคม พ.ศ. 2553
== รายชื่อผู้ดำรงตำแหน่งครูใหญ่ ==
ทำเนียบรายชื่อผู้บริหาร มีดังต่อไปนี้
== อ้างอิง ==
โรงเรียนในอำเภอด่านขุนทด
โรงเรียนเอกชนในจังหวัดนครราชสีมา
โรงเรียนที่ก่อตั้งในปี พ.ศ. 2500
โซเง็ง คาโต

โซเง็ง คาโต  เคยเป็นที่คาดกันว่าเป็นชาวโตเกียวที่มีอายุมากที่สุดจนกระทั่งเดือนกรกฎาคม ค.ศ. 2010 เมื่อร่างของเขาถูกพบว่าเสียชีวิตมาตั้งแต่ ค.ศ. 1978 รวมอายุได้ 79 ปี และครอบครัวของเขาต่างไม่เคยประกาศการเสียชีวิตของเขาเลยเพื่อพยายามที่จะรักษาสถิติดังกล่าว ครอบครัวของเขาได้บอกปัดความพยายามของเจ้าหน้าที่เขตที่ต้องการเข้าพบคาโตในการเตรียมการสำหรับวันให้ความเคารพต่อผู้สูงอายุที่จะถูกจัดขึ้นในปีนี้ โดยอ้างสาเหตุต่าง ๆ เช่นว่าเขากำลังอยู่ใน "สภาพผักเรื้อรัง" เพื่อบำเพ็ญเพียรตามพิธีกรรมของโชกูชิมบัตสึ สาเหตุการเสียชีวิตยังไม่ได้รับการตรวจสอบเนื่องจากสภาพร่างกายของคาโต
การค้นพบร่างของคาโตทำให้เกิดการสืบสวนทางอาญาต่อครอบครัวของเขาด้วยข้อหาฉ้อฉล ซึ่งอาจได้รับประโยชน์จากเงินบำนาญ 9.5 ล้านเยนซึ่งจ่ายให้แก่คาโต และนำไปสู่การค้นหาผู้ที่มีอายุตั้งแต่ร้อยปีขึ้นไปคนอื่น ๆ ที่ไม่มีการบันทึกไว้เนื่องจากการจัดเก็บบันทึกที่บกพร่องของเจ้าหน้าที่ การศึกษาที่ตามมาหลังการค้นพบร่างของคาโตพบว่า ตำรวจไม่ทราบเลยว่ามีผู้สูงอายุเกินหนึ่งร้อยปีกว่า 234,354 คนยังมีชีวิตอยู่ การจัดเก็บบันทึกที่บกพร่องได้รับการประณามจากหลายฝ่าย ซึ่งเจ้าหน้าที่ทางการได้ออกมายอมรับ
== อ้างอิง ==
บุคคลจากโตเกียว
ข่าวลวง
กูอิงบรา

กูอิงบรา (Coimbra) เป็นเมืองในประเทศโปรตุเกส มีประชากร 137,212 คน มีมหาวิทยาลัยที่มีชื่อเสียง คือ มหาวิทยาลัยกูอิงบรา ซึ่งเป็นมหาวิทยาลัยเก่าแก่ที่สุดแห่งหนึ่งของโลกโดยก่อตั้งในปี ค.ศ. 1290 และอยู่ในกลุ่มกูอิงบรา
== เมืองพี่น้อง ==
แอ็กซ็องพรอว็องส์, ฝรั่งเศส, ตั้งแต่ ค.ศ. 1982
ไบรา, โมซัมบิก, ตั้งแต่ ค.ศ. 1997
เคมบริดจ์, สหรัฐอเมริกา, ตั้งแต่ ค.ศ. 1982
กูรีชีบา, บราซิล, ตั้งแต่ ค.ศ. 1995
ดามันและดีอู, อินเดีย, ตั้งแต่ ค.ศ. 2004
ดิลี, ติมอร์-เลสเต, ตั้งแต่ ค.ศ. 2002
แอ็ชซูว์ราลแซ็ต, ลักเซมเบิร์ก, ตั้งแต่ ค.ศ. 2005
แฟส, โมร็อกโก, ตั้งแต่ ค.ศ. 1988
ฮัลเลอ (ซาเลอ), เยอรมนี, ตั้งแต่ ค.ศ. 1975
มาเก๊า, ตั้งแต่ ค.ศ. 1998
ลาฮอร์, ปากีสถาน
มิงเดลู, กาบูเวร์ดี, ตั้งแต่ ค.ศ. 1994
แพดัว, อิตาลี, ตั้งแต่ ค.ศ. 1998
ปัวตีเย, ฝรั่งเศส, ตั้งแต่ ค.ศ. 1979
ซาลามังกา, สเปน, ตั้งแต่ ค.ศ. 1980
เซาการ์ลุส, บราซิล
แซนตาแคลรา, สหรัฐอเมริกา, ตั้งแต่ ค.ศ. 1971
ซานเตียโกเดกอมโปสเตลา, สเปน, ตั้งแต่ ค.ศ. 1994
ซังตุส, บราซิล, ตั้งแต่ ค.ศ. 1981
เซาเปาลู, บราซิล, ตั้งแต่ ค.ศ. 1997
ยาโรสลาฟล์, รัสเซีย, ตั้งแต่ ค.ศ. 1984
ซาราโกซา, สเปน, ตั้งแต่ ค.ศ. 2005
== ดูเพิ่ม ==
มหาวิทยาลัยกูอิงบรา
กลุ่มกูอิงบรา
== อ้างอิง ==
เมืองในประเทศโปรตุเกส
เมืองหลวงเก่า
โรงเรียนบ้านป่ารังงาม

โรงเรียนบ้านป่ารังงาม เป็นโรงเรียนประถมศึกษาขนาดเล็ก หมู่บ้านในเขตบริการคือ บ้านป่ารังงาม ตำบลห้วยบง อำเภอด่านขุนทด จังหวัดนครราชสีมา ตั้งอยู่ห่างจากอำเภอด่านขุนทด 35 กิโลเมตร
== ประวัติโรงเรียน ==
โรงเรียนบ้านป่ารังงาม เดิมทีบ้านป่ารังงามที่อยู่ห่างไกลทำให้การที่จะศึกษาจึงดำเนินไปด้วยความยากลำบาก ชาวบ้านป่ารังงามที่ต้องการให้ลูกหลานมีความรู้ จึงร่วมกันก่อตั้งขึ้นโรงเรียนขึ้นจากความร่วมมือร่วมใจของชาวบ้านป่ารังงาม ก่อตั้งขึ้นเมื่อวันที่ 5 เมษายน พ.ศ. 2518
== สัญลักษณ์ ==
สีประจำโรงเรียน
ภาพ:bru-color.jpg|สีม่วง-สีเหลือง
สีม่วง หมายถึง ความเข้มแข็ง อดทน มีความมุมานะ
สีเหลือง หมายถึง เชาว์ปัญญา ความรู้ ความฉลาด
ต้นไม้ประจำโรงเรียน
ต้นตะแบก
== อาคาร/สถานที่ ==
อาคาร
* อาคารไม้ (ป.1ฉ) สร้างเมื่อปี พ.ศ. 2523
* อาคารปูน (สปช.105/26) เป็นอาคารตึกคอนกรีต สูง 2 ชั้น สร้างเมื่อปี พ.ศ. 2526
* อาคารหอประชุม (สปช.203/26) สร้างเมื่อปี พ.ศ. 2549
* อาคารหอสมุด สร้างเมื่อปี พ.ศ. 2557
* อาคารโรงอาหาร (สร้างเอง) สร้างเมื่อปี พ.ศ. 2560
* อาคารศูนย์เด็กเล็ก (สร้างเอง) สร้างเมื่อปี พ.ศ. 2561
ห้องสุขา
* ห้องสุขา 1 (สปช.601/26) สร้างเมื่อปี พ.ศ. 2523
* ห้องสุขา 2 (สปช.604/45) สร้างเมื่อปี พ.ศ. 2552
อื่นๆ
* บ่อน้ำตื้น (กรมอนามัย) สร้างเมื่อปี พ.ศ. 2542
* ลานกีฬาอเนกประสงค์ สร้างเมื่อปี พ.ศ. 2544
* ถนนคอนกรีตภายในโรงเรียน สร้างเมื่อปี พ.ศ. 2556
== อ้างอิง ==
โรงเรียนบ้านป่ารังงาม
โรงเรียนในอำเภอด่านขุนทด
โรงเรียนที่ก่อตั้งในปี พ.ศ. 2518
โรงเรียนสังกัดสำนักงานเขตพื้นที่การศึกษาประถมศึกษา
บ้านป่ารังงาม

หมู่บ้านป่ารังงาม เป็นหมู่บ้านในอำเภอด่านขุนทด จังหวัดนครราชสีมา
== ประวัติ ==
ในอดีต บริเวณบ้านป่ารังงามเป็นป่ารก มีแต่สัตว์ดุร้ายมากมาย ต่อมามีชาวบ้านไทอีสานจากบ้านรังงาม อำเภอจัตุรัส จังหวัดชัยภูมิ เข้ามาตั้งถิ่นฐาน ต่อมามีชาวบ้านทั้งจากอำเภอด่านขุนทด จังหวัดนครราชสีมา อำเภอพล จังหวัดขอนแก่น และพื้นที่อื่น ๆ เข้ามาอยู่อาศัยจำนวนหลายครอบครัว ต่อมาชาวบ้านจึงคิดตั้งหมู่บ้าน
แรกเริ่มก่อตั้ง หมู่บ้านป่ารังงาม คือ หมู่ที่ 16 ตำบลตะเคียน อำเภอด่านขุนทด จังหวัดนครราชสีมา
วันที่ 9 พฤศจิกายน พ.ศ. 2514 ตำบลหินดาด แยกออกจากตำบลตะเคียน อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 8 ตำบลหินดาด
วันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา จึงถูกโอนมาเป็นหมู่ที่ 3 ตำบลห้วยบง จนถึงปัจจุบัน
=== ที่มาของชื่อ ===
เนื่องจากในอดีตบริเวณที่ตั้งหมู่บ้านมีต้นรังขึ้นอยู่มาก เป็นป่าเป็นดงอยู่สวยงาม จึงเรียกว่า บ้านป่ารังงาม
== อาณาเขต ==
ทิศเหนือ ติดต่อกับ อ่างเก็บน้ำห้วยปราสาทใหญ่ และหมู่บ้านโปร่งใหญ่ หมู่ที่ 20 ตำบลห้วยบง
ทิศตะวันออก ติดต่อกับ บ้านกุดพญา บ้านนาโคก ตำบลหินดาด และบ้านหนองกราดน้อย หมู่ที่ 2 ตำบลห้วยบง
ทิศใต้ ติดต่อกับ บ้านหินทราย (บ้านหินดาดน้อย) บ้านฝายหลวง ตำบลวังโรงใหญ่ อำเภอสีคิ้ว
ทิศตะวันตก ติดต่อกับ บ้านโปร่งใหญ่ หมู่ที่ 20 ตำบลห้วยบง อำเภอด่านขุนทด และบ้านวังราง ตำบลวังโรงใหญ่ อำเภอสีคิ้ว
== ประชากร ==
ไทยโคราช
ชาวไทย หรือไทยโคราช เป็นกลุ่มประชากรที่มากเป็นอันดับ 2 ของหมู่บ้าน ซึ่งส่วนมากจะอาศัยอยู่ที่คุ้มทางทิศตะวันออกของหมู่บ้าน ส่วนมากอพยพมาจากตัวอำเภอด่านขุนทด อำเภอสีคิ้ว อำเภอสูงเนิน จังหวัดนครราชสีมา
ชาวอีสาน
ชาวลาว หรือชาวอีสาน เป็นกลุ่มประชากรที่มากที่สุดในหมู่บ้าน ซึ่งส่วนมากจะอาศัยอยู่ที่คุ้มทางทิศตะวันตกของหมู่บ้าน  ชาวอีสานในหมู่บ้านป่ารังงามได้มีการอพยพมาจากหลายแห่ง เช่น อำเภอบัวใหญ่ อำเภอประทาย จังหวัดนครราชสีมา อำเภอพล อำเภอชุมแพ จังหวัดขอนแก่น อำเภอเมืองชัยภูมิ อำเภอจัตุรัส อำเภอเนินสง่า จังหวัดชัยภูมิ
หมู่บ้านป่ารังงาม มีประชากรทั้งหมด 578 คน แบ่งเป็น ชาย 296 คน หญิง 282 คน ข้อมูล ณ สิ้นปี 2564
== รายชื่อผู้ใหญ่บ้าน ==
== การศึกษา ==
โรงเรียนบ้านป่ารังงาม (อนุบาล ถึง ประถมศึกษาปีที่ 6)
* ศูนย์พัฒนาเด็กเล็กโรงเรียนบ้านป่ารังงาม
== สถานที่สำคัญ ==
วัด
สำนักสงฆ์บ้านป่ารังงาม
วัดป่าฌงโคสามัคคีธรรม
แหล่งทรัพยากรธรรมชาติ
อ่างเก็บน้ำห้วยปราสาทใหญ่
ป่าชุมชนบ้านป่ารังงาม-ฝายหลวง 1152 ไร่
สถานที่สาธารณะอื่น ๆ
ศาลาประชาคมกลางหมู่บ้าน
== อ้างอิง ==
บ้านป่ารังงาม
ป่ารังงาม